Diari Oficial de la Generalitat Valenciana


Sumari del DOGV 6903, del 15-11-2012 (2012/10371)

ORDE 14/2012, de 8 de novembre, de la Conselleria d'Economia, Indústria i Comerç, per la qual es modifica l'Orde 12/2012, d'11 d'octubre, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2012/11/08/14/dof/vci/html**

### Dades del document

Número de DOGV
:   6903

Data del DOGV
:   15-11-2012

Secció del DOGV
:   I. DISPOSICIONS GENERALS

Número del document
:   2012/10480


Data del document
:   08-11-2012

Organisme emissor
:   Conselleria d'Economia, Indústria i Comerç

Tipus de document
:   Ordre

Anàlisi jurídica

 Descriptors 

:   * Consell de Consumidors i Usuaris de la Comunitat Valenciana
    * protecció del consumidor
    * legislació
    * consum
    * moviment de consumidors
    * reglament intern
    * consumidor
    * informació al consumidor

ORDE 14/2012, de 8 de novembre, de la Conselleria d'Economia, Indústria i Comerç, per la qual es modifica l'Orde 12/2012, d'11 d'octubre, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana. [2012/10452]  
PREÀMBUL  
  
La Llei 1/2011, de 22 de març, de la Generalitat, per la qual s'aprova l'Estatut dels Consumidors i Usuaris de la Comunitat Valenciana, en l'article 11 crea el Consell de Consumidors i Usuaris de la Comunitat Valenciana, com a òrgan col·legiat de consulta i assessorament de la Generalitat en matèria de protecció i defensa dels consumidors, i com a òrgan de participació i representació dels consumidors i usuaris a través de les seues organitzacions i associacions.  
  
El Decret 76/2012, de 18 de maig, del Consell, pel qual es regula el Consell de Consumidors i Usuaris de la Comunitat Valenciana, va desplegar reglamentàriament la seua composició, l'estructura, les funcions i el règim de funcionament, i va establir en l'apartat segon de l'article 6 que la designació de les organitzacions representades en el Consell es realitzarà mitjançant una orde de la persona titular de la Conselleria que tinga les competències en matèria de consum, atenent a criteris de representativitat i territorialitat.  
Per mitjà de l'Orde 12/2012, d'11 d'octubre, es van designar les organitzacions de consumidors i usuaris i la cooperativa de consum, que han de proposar els vocals que formaran part del Consell de Consumidors i Usuaris de la Comunitat Valenciana. No obstant això, s'ha estimat convenient, d'acord amb els criteris de representativitat i territorialitat que establix l'esmentat decret, incorporar a les ja previstes, la Unió Associativa de la Comunitat Valenciana especialitzada en consum i qualitat de vida (UNAE), i ampliar, dins dels límits que establix l'article 5.2 del Decret 76/2012, a quinze els vocals en representació de les organitzacions de consumidors i usuaris.  
D'acord amb allò que s'ha exposat, i en virtut de les facultats que em conferix l'epígraf e de l'article 28 de la Llei 5/1983, de 30 de desembre, del Consell,   
  
ORDENE  
  
Article únic. Modificació de l'Orde 12/2012, d'11 d'octubre, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana  
Es modifica l'apartat a) de l'article 1 de l'Orde 12/2012, d'11 d'octubre, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana, i queda redactat en els termes que es detallen en l'annex de la present orde.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de la publicació en el Diari Oficial de la Comunitat Valenciana.  
  
València, 8 de novembre de 2012  
  
El conseller d'Economia, Indústria i Comerç,  
MÁXIMO BUCH TORRALVA  
  
  
ANNEX  
  
Modificació de l'apartat a) de l'article 1 de l'Orde 12/2012, d'11 d'octubre, per la qual es designen les entitats i organitzacions que han d'estar representades en el Consell de Consumidors i Usuaris de la Comunitat Valenciana  
  
Article 1. Vocals del Consell  
a) Quinze vocals per les organitzacions de consumidors i usuaris següents:   
- Un vocal a proposta de la Federació d'Ames de Casa i Consumidors de la Comunitat Valenciana.  
- Un vocal en representació de la Federació d'Associacions de Consumidors i Usuaris de la Comunitat Valenciana (FACUCOVA).  
  
- Un vocal en representació de la Federació Provincial d'Ames de Casa, Consumidor i Usuari Lledó.  
- Un vocal en representació de la Federació Provincial d'Associacions d'Ames de Casa i Consumidors Lucentum.  
- Un vocal en representació de l'Associació Provincial d'Ames de Casa i Consumidors Tyrius València.  
- Un vocal en representació de l'Associació Valenciana de Consumidors i Usuaris (AVACU).  
- Un vocal en representació de l'Associació d'Usuaris de Bancs, Caixes i Assegurances de la Comunitat Valenciana (ADICAE CV).  
- Un vocal en representació de la Unió de Consumidors de la Comunitat Valenciana UCE CV.  
- Un vocal en representació de l'Associació de Consumidors i Usuaris FACUA Comunitat Valenciana.  
- Un vocal en representació de l'Associació d'Ames de Casa Aitana.  
- Un vocal en representació de l'associació Consum 2000 per a la defensa dels Consumidors i Usuaris de la Província d'Alacant.  
  
- Un vocal en representació de la Unió Independent de Consumidors i Usuaris (UICU).  
- Un vocal en representació d'Euro Consum Comunitat Valenciana.  
- Un vocal en representació de l'Associació de Consumidors i Usuaris a Espanya (ACUSE).  
- Un vocal en representació de la Unió Associativa de la Comunitat Valenciana especialitzada en consum i qualitat de vida (UNAE).


Còpia Permalink ELI